Document ID: 31995R2702

KOMISSION ASETUS (EY) N:o 2702/95,
annettu 22 päivänä marraskuuta 1995,
asetuksen (EY) N:o 1488/95 muuttamisesta todistushakemuksia koskevien yksityiskohtaisten sääntöjen osalta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon hedelmä- ja vihannesalan yhteisestä markkinajärjestelystä 18 päivänä toukokuuta 1972 annetun neuvoston asetuksen (ETY) N:o 1035/72 (1), sellaisena kuin se on viimeksi muutettuna komission asetuksella (EY) N:o 1363/95 (2), ja erityisesti sen 26 artiklan 11 kohdan,
sekä katsoo, että
hedelmä- ja vihannesalan vientitukien soveltamista koskevista yksityiskohtaisista säännöistä 28 päivänä kesäkuuta 1995 annetun komission asetuksen (EY) N:o 1488/95 (3), sellaisena kuin se on viimeksi muutettuna asetuksella (EY) N:o 2349/95 (4), 3 artiklassa tarkoitettujen tuen ennalta vahvistamisen sisältävien todistusten liiallisten hakemusten estämiseksi kokonaismäärä, jota yksi toimija voi kustakin tuotteesta hakea, on syytä rajoittaa hakemuksen hylkäämisen uhalla; edellä mainitun asetuksen 5 artiklassa tarkoitettujen sellaisten todistusten osalta, joihin ei liity vientituen ennalta vahvistamista, yhden arkipäivän määräaika todistushakemuksen tekemistä varten on osoittautunut liian lyhyeksi ja määräaikaa olisi sen vuoksi pidennettävä; lisäksi tätä uutta järjestelmää täytäntöön pantaessa on säädetty, että todistushakemukseen on liitettävä vakuuden antaminen; tämä vaatimus ei kuitenkaan enää vaikuta tarpeelliselta, ja
tässä asetuksessa säädetyt toimenpiteet ovat hedelmien ja vihannesten hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Muutetaan asetus (EY) N:o 1488/95 seuraavasti:
1. Lisätään 3 artiklan loppuun 4 alakohta seuraavasti:
"4. Yhden toimijan todistushakemukset eivät saa kokonaisuudessaan koskea tietylle tuotteelle kyseisenä myöntämisajanjaksona säädettyä määrää suurempaa määrää.
Jos tätä edellytystä ei noudateta, jäsenvaltion on hylättävä kaikki asianomaisen toimijan kyseisenä myöntämisajanjaksona ja kyseisistä tuotteista esittämät hakemukset."
2. Mainitun asetuksen 5 artiklassa:
a) Korvataan 2 kohdassa ilmaisu "tuotteiden vienti-ilmoituksen laatimista seuraavana arkipäivänä" ilmaisulla "viidentenä tuotteiden vienti-ilmoituksen vastaanottamista seuraavana arkipäivänä".
b) Poistetaan 3 kohta.
c) Poistetaan 5 kohdan viimeisestä alakohdasta ilmaisu "ja vakuudet vapautetaan".
3. Korvataan 8 artiklan ensimmäinen luetelmakohta seuraavasti:
"- määrät, joille tuen ennaltavahvistamisen sisältäviä tai sisältämättömiä todistuksia on haettu, lukuun ottamatta 3 artiklan 4 kohdan mukaisesti hylättyjä todistuksia, tai tarvittaessa hakemuksen puuttuminen,".
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 22 päivänä marraskuuta 1995.

Labels: 10
12
3
17